**Ministru kabineta noteikumu projekta „Prasības transportlīdzekļu braukšanas ātruma kontroles mērierīcēm” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Likuma “Par mērījumu vienotību” 6. panta otrā daļa |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par mērījumu vienotību” (turpmāk – Likums) 9.panta pirmajai daļai, laist tirgū un nodot lietošanā atļauts tikai tādus valsts metroloģiskajai kontrolei pakļautos mērīšanas līdzekļus, kuriem ir veikta atbilstības novērtēšana vai tipa apstiprināšana un pirmreizējā verificēšana. Ņemot vērā, ka attiecībā uz transportlīdzekļu braukšanas ātruma kontroles mērierīcēm (turpmāk – ātruma mērierīces) Eiropas Savienībā nav noteiktas harmonizētas prasības, tiem nav veicama atbilstības novērtēšana, bet gan ir veicama tipa apstiprināšana un pirmreizējā verificēšana atbilstoši Ministru kabineta 2014.gada 14.oktobra noteikumos Nr.624 “Noteikumi par mērīšanas līdzekļu metroloģiskās kontroles kārtību un pirmreizējās verificēšanas atzīmēt” (turpmāk – Noteikumi Nr.624) noteiktajai kārtībai.Saskaņā ar Noteikumu Nr.624 prasībām, prasības mērīšanas līdzekļiem, tos laižot tirgū, noteiktas normatīvajos aktos par metroloģiskajām prasībām konkrētajiem mērīšanas līdzekļiem, kā arī Latvijas nacionālajos standartos un Starptautiskās reglamentētās metroloģijas organizācijas dokumentos (turpmāk – OIML), kurus var piemērot šo noteikumu prasību izpildei. Šobrīd normatīvajos aktos nav noteiktas vispārīgās prasības ātruma mērierīcēm, līdz ar to nacionālā metroloģijas institūcija (SIA “Latvijas nacionālais metroloģijas centrs”) tipa apstiprināšanas procesā vērtē ātruma mērierīces atbilstību piemērojamajām OIML prasībām. Būtiskās prasības attiecībā uz Doplera ātruma mērierīcēm ir noteiktas piemērojamajā OIML R 91 *Radara iekārtas transportlīdzekļu ātruma mērīšanai* (turpmāk – OIML R91). Tāpēc, lai nodrošinātu, ka visām sabiedrības mērķgrupām ir skaidra un nepārprotama izpratne par prasībām, kas attiecināmas uz ātruma mērierīcēm, ir nepieciešams izstrādāt normatīvo aktu, kurā tiktu noteiktas vienotas prasības ātruma mērierīcēm (Doplera, lāzera, foto/video ātruma mērierīces). Minētais ļautu izvairīties arī no nevajadzīgiem strīdiem par ātruma mērierīču atbilstību Likuma prasībām un to izmantošanas pieļaujamību ceļu satiksmes kontrolē. Vienlaikus Ekonomikas ministrija ir saņēmusi no Iekšlietu ministrijas informāciju, ka Valsts policija transportlīdzekļu braukšanas ātruma kontrolei plāno izmantot dažāda veida ātruma mērierīces, līdz ar to nepieciešams izstrādāt normatīvo aktu, kas noteiktu vienotas prasības ātruma mērierīcēm un tās būtu iespējams izmantot atbilstoši Likumā noteiktajam. Ņemot vērā Iekšlietu ministrijas aicinājumu, Ekonomikas ministrija izveidoja darba grupu, kura izstrādāja Ministru kabineta noteikumu projektu „Prasības transportlīdzekļu braukšanas ātruma kontroles mērierīcēm” (turpmāk – Projekts).Projekts nosaka būtiskās prasības Doplera un lāzera tipa ātruma mērierīcēm pirms to laišanas tirgū un nodošanas lietošanā.Būtiskākais Projektā tiek noteikts:* ātruma mērierīču definīcijas atkarībā no to funkcionalitātes;
* būtiskās prasības ātruma mērierīcēm un specifiskās prasības Doplera un lāzera tipa ātruma mērierīcēm.
* ātruma mērierīču precizitāte (maksimāli pieļaujamās kļūdas);
* prasības attiecībā uz ātruma mērierīču metroloģisko parametru neietekmēšanu dažādu veidu un konstrukciju ātruma mērierīcēm;
* prasības ātruma mērierīču mērījumu nolasīšanai, saglabāšanai, aizsardzībai.

Projektā ietvertās normas ir pietuvinātas Eiropas Savienības harmonizētām prasībām mērīšanas līdzekļiem, kas noteiktas Eiropas Parlamenta un Padomes 2014. gada 26. februāra Direktīvā 2014/32/ES *par dalībvalstu tiesību aktu saskaņošanu attiecībā uz mērinstrumentu pieejamību tirgū.*Cita starpā Projektā tiek paredzēts, ka tās ātruma mērierīces, kas atbilst piemērojamo OIML vai standartu prasībām (izmantošana ir brīvprātīga), būs atbilstošas Projekta prasībām, proti, ātruma mērierīces, kas atbilst OIML R91 prasībām, būs atbilstošas Projekta prasībām.Saskaņā ar Projektā noteikto, prasības ātruma mērierīcēm stājas spēkā 2018.gada 1.janvārī.Šis Projekts negatīvi neietekmēs lietošanā esošās ātruma mērierīces, jo atbilstoši Ministru kabineta 2014.gada 14.oktobra noteikumu Nr.624 “Noteikumi par mērīšanas līdzekļu metroloģiskās kontroles kārtību un pirmreizējās verificēšanas atzīmēm” 3.punktam mērīšanas līdzekļu tipa apstiprināšanu un pirmreizējo verificēšanu veic pirms attiecīgā mērīšanas līdzekļa nodošanas lietošanā, līdz ar to šī Projekta prasības neattieksies uz jau lietošanā esošām metroloģiskajām prasībām atbilstošām ātruma mērierīcēm. Jau lietošanā esošās ātruma mērierīces varēs turpināt lietot veicot to atkārtoto verificēšanu. |
|  3. | Projekta izstrādē iesaistītās institūcijas | Patērētāju tiesību aizsardzības centrs, Iekšlietu ministrija, Valsts policija, SIA ”Latvijas nacionālais metroloģijas centrs”, Nacionālā metroloģijas institūcija  |
|  4. | Cita informācija |  |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz ātruma mērierīču ražotājiem, to lietotājiem (Valsts policija), Nacionālā metroloģijas institūciju, atbilstības novērtēšanas institūcijām, kas veic attiecīgo ātruma mērierīču pirmreizējo verifikāciju kā arī tirgus uzraudzības institūciju – Patērētāju tiesību aizsardzības centru |
|  2. | Tiesiskā regulējuma ietekme uz tautsaimniecību un administratīvo slogu | Ar Projektu tiek noteiktas prasības ātruma mērierīcēm, līdz ar to Valsts policijai transportlīdzekļu braukšanas ātruma kontrolē varēs izmantot dažāda veida ātruma mērierīces. Tādējādi tiek nodrošināta vienota izpratne par prasībām ātruma mērierīcēm un efektīvāka transportlīdzekļu braukšanas ātruma kontrole. |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija |  Nav |

|  |
| --- |
| **V. Tiesību akta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības  | Projekts šo jomu neskar |
| 3. | Cita informācija  | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums | Projekts šo jomu neskar |
|   |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta, vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts ir tehniskie noteikumi, tāpēc tas ir jānosūta saskaņošanai Eiropas Komisijai atbilstoši Eiropas Parlamenta un Padomes 2015.gada 9.septembra Direktīvai (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1apakšpunktā noteiktajai procedūrai, proti, sabiedrības pārstāvjiem tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Projekts kopā ar sākotnējās ietekmes novērtējuma ziņojumu (anotāciju) un paziņojums par līdzdalības procesu tika publicēts Ekonomikas ministrijas mājas lapā [www.em.gov.lv](http://www.em.gov.lv), aicinot sabiedrību izteikt savu rakstisku viedokli. |
| 3. | Sabiedrības līdzdalības rezultāti | Sabiedrības līdzdalības ietvaros viedokli par Projektu sniedza Latvijas Drošības un aizsardzības industriju federācija, Ceļu satiksmes drošības direkcija, SIA “GeoStar”, AS “Inkomerc Holdings”, SIA “Armgate” un OU "Eurosec". Iepriekšminētās institūcijas atbalsta Projekta nepieciešamību un tā tālāko virzību un vienlaikus tās sniedza priekšlikums par Projektu, kas tika izskatīti un izvērtēti. Tie priekšlikumu, kas Ekonomikas ieskatā bija atbalstāmi, tika iestrādāti Projektā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Patērētāju tiesību aizsardzības centrs, Nacionālā metroloģijas institūcija |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
|  3. |  Cita informācija | Nav |

*Anotācijas III un IV sadaļa - projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Valsts sekretārs J.Stinka

Lipskis, 67013292

Valdis.Lipskis@em.gov.lv